(تژن ءُ بچکند,, شمُشگ بیت!، عیسی گل)
بَلے چُشیں شَمُشگ
“مسلماناں! ……یک رندے پدا شرّی ءِ سرا دلگوش کن ات!! گمانی….. ولد عالی….. چاکر ءِ پت وپات بیتگ آئی ءِ جنازہ عصر ءِ نماز ءَ رند چست بیت- شاہی بازار ءَ، بس اسٹاپ ءِ کش ءَ…….! آئی ءِ جنازہ ءَ وت ءَ شریک بکن ات ءُ سواب بزیر اِت …… إنا لله و إنا اليه راجعون -،،
اے بازار ءَ ھر مردمے وپات بیت مُلّا غلام محمد جامع مسجد ءِ لاؤڈ اسپیکر ءِ سرا ھمے رنگ ءَ جار جنت ءُ مھلوک ءَ سرپد کنت- نی مَرگ ءِ جار ءِ اے چاریں لبز ءُ اِنّا للہ ءِ آیت آئی ءَ رِچوک اتنت-
ءُ برے برے سالانی سرا ھندی انتظامیہ ءِ سکین ءِ سرا دریا ءِ توپانانی پیش بندی جار، چم ءِ ڈاکٹرانی آئیگ ءِ جار ءُ کسانیں چُکانی گار بئیگ ءِ جار ھم آئی ءَ مسیت ءِ لاؤڈ اسپیکر ءَ شنگ کتگ ات انت-
مرچی اوں مسیت ءِ لاؤڈ اسپیکر ءَ چہ مُلّا غلام محمد ءِ توار جکسگ ءَ ات-،،
مردماں یک رندے پدا گوش بدار اِت۔ …… ھمے ماہ ءِ 24 ءُ 25 تاریخ ءَ ….بزاں چارشمبے ءُ پنچ شمبے ءِ روچ ءَ….. گوادر ءِ سول ہسپتال ءَ….. چمانی ڈاکٹر پیداگ انت…. ھرکس ءَ چمانی شکایت است انت آ وت ءَ ھمے روچاں سول ہسپتال گوادر ءَ سر بہ کنت، وتی چماں پیش بدار ایت ءُ ثواب بزیر ایت ……اِنّا للہ…. وَ اِنّا الیہ راجعون –
٭٭٭٭٭٭٭٭
گوں طارق پشکانی ءِ منہ واری ءَ